**ОБЩИНСКАТА ИЗБИРАТЕЛНА КОМИСИЯ БОЙНИЦА**

РЕШЕНИЕ  
№ 68-МИ  
Бойница, 23.09.2015 г.

ОТНОСНО: Определяне механизма за извършване на промени в съставите на секционните избирателни комисии и подвижните секционни избирателни комисии на територията на Община Бойница в изборите за общински съветници и кметове на 25 октомври 2015г.

На основание чл. 87, ал. 1, т. 5 и т. 6, чл. 51, ал.2, чл. 66, чл. 89 – 92, чл. 95, чл. 95 от Изборния кодекс, ОИК - Бойница

Р Е Ш И:

1. Правомощията на член на секционна избирателна комисия/подвижна секционна избирателна комисия се прекратяват предсрочно при:

а) подаване на оставка;

б) влизане в сила на присъда, с която е наложено наказание лишаване от свобода;

в) поставяне под запрещение;

г) несъвместимост;

д) влизане в сила на акт, с който е установен конфликт на интереси по Закона за предотвратяване и установяване на конфликт на интереси;

е) смърт;

ж) неявяване в изборния ден.

2. Промените в съставите на секционните избирателни комисии и подвижните секционни избирателни комисии на територията на Община Бойница в изборите за общински съветници и кметове на 25 октомври 2015г се извършват с решение на Общинската избирателна комисия - Бойница:

а) по т. 1, буква „а" - след внасяне на заявление - оставка (свободен текст) в ОИК - Бойница, подписано от назначения член на СИК/ПСИК с посочване на причините за подаване на оставка и изрично искане за освобождаването му от състава на СИК/ПСИК. Издаденото на назначения член на СИК/ПСИК удостоверение се връща в ОИК - Бойница. В случай на унищожаване или изгубване на удостоверението, това обстоятелство се отразява в подаденото от лицето заявление.

б) по т. 1, букви „б", „в", „г", „д" и „е"- след внасяне на документ в ОИК - Бойница, удостоверяващ съответното обстоятелство, съставляващо основание за прекратяване правомощията на член на СИК/ПСИК;

в) по т. 1, буква „ж" - по реда на чл. 229, ал. 2, 3, 4 и 5 от Изборния кодекс.

3. С решението, с което прекратява правомощията на член на СИК/ПСИК, Общинската избирателна комисия - Бойница назначава на негово място лице, предложено от същата партия или коалиция. Предложението се представя в ОИК-Бойница на хартиен и електронен носител.

4. Решението на ОИК-Бойница по т. 3 подлежи на обжалване в срок до три дни от обявяването му пред ЦИК по реда на чл. 88, ал. 1 от Изборния кодекс.

5. След влизане в сила на решението по т. 3 удостоверенията на освободените членове на СИК/ПСИК се считат за невалидни, а на назначените на тяхно място нови членове на СИК/ ПСИК, ОИК-Бойница издава удостоверения със същия номер като до номера на новото удостоверение изписва съответно буква „А", „Б" и т.н., в зависимост от поредността на промяна на даден член на същата длъжност в съответната СИК/ПСИК.

6. При загуба или унищожаване на удостоверение ОИК-Бойница издава ново удостоверение с надпис „ДУБЛИКАТ" в горния десен ъгъл.

7. При допуснати технически грешки в издадено удостоверение на член на СИК/ПСИК, ОИК-Бойница анулира сгрешеното удостоверение и издава ново такова със същия номер и дата или удостоверението се коригира като се добавя надпис „Поправката е на ОИК-Бойница ", подписва се от член на ОИК и при възможност се подпечатва с печата на комисията.

 Решението е изготвено в два еднообразни екземпляра.

Решението подлежи на обжалване в тридневен срок от обявяването му пред Централната избирателна комисия.

Председател: ...........................

/Катя Вълчева/

Секретар: .................................

/Васил Младенов/

Решението обявено на ............. 2015 год. в ...............часа

1.................................. 2..................................

Решението свалено на ............. 2015 год. в ...............часа

1.................................. 2..................................